text: Мэраві́нгі (па-француску: Mérovingiens, па-нямецку: Merowinger або Merovinger) — першая дынастыя франскіх каралёў ў гісторыі Францыі. Каралі гэтай дынастыі кіравалі з канца V да сярэдзіны VIII стагодзьдзя на тэрыторыі сучасных Францыі і Бэльгіі. Яны паходзілі з салічных франкаў, якія ў V стагодзьдзі абгрунтаваліся ў Камбрэ (Хлядыён Доўгавалосы) і ў Турнэ (Хільдэрык I). З хрышчэньнем Хлёдвіга I пачалася хрысьціянізацыя франкаў.